**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 26. sjednice Upravnog vijeća**

**Doma zdravlja Karlovac, održane dana**

**30. ožujka 2020.**

**Karlovac, ožujak 2020.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-352/2-20**

**Karlovac, 30. ožujak 2020. godine**

**Z A P I S N I K**

s **26. sjednice** Upravnog vijeća Doma zdravlja Karlovac, održane dana 30. ožujka 2020. godine s početkom u 10,00 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za donošenjem Odluke o imenovanju i razrješenju ravnatelja Doma zdravlja Karlovac, a sukladno mjerama Stožera civilne zaštite Karlovačke županije vezano uz epidemiju bolesti COVID-19.

Poziv s materijalima za 26. sjednicu Upravnog vijeća Doma zdravlja Karlovac dostavljen je članovima Upravnog vijeća dana 24. ožujka 2020. godine putem elektroničke pošte.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 25. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec veljaču 2020. godine
3. Donošenje Odluke o zahtjevu za zakup poslovnog prostora

1. Utvrđivanje potrebe zapošljavanja

1. Uvid u prijavu kandidata po raspisanom natječaju za imenovanje ravnatelja Doma zdravlja Karlovac, na mandat od 4 godine, Ur. broj: 12-399/20 od 28.II.2020.
2. Imenovanje ravnatelja Doma zdravlja Karlovac, na mandat od 4 godine
3. Imenovanje zamjenika ravnatelja Doma zdravlja Karlovac, na razdoblje od 4 godine
4. Donošenje Odluke o otpisu nenaplaćenih potraživanja
5. Različito

Predloženi Dnevni red je jednoglasno s pet glasova ZA usvojen.

**ODLUKE:**

**Točka 1.**

Usvaja se Zapisnik sa 25. sjednice Upravnog vijeća Doma zdravlja Karlovac održane dana 27. veljače 2020. godine.

 **Točka 2.**

Usvaja se Izvješće o financijskom poslovanju Doma zdravlja Karlovac za mjesec veljaču 2020. godine koje se nalazi u prilogu ove Odluke i čini njezin sastavni dio.

**Točka 3.**

Ani Crnica, dr. med., OIB 49917943002, daje se u zakup poslovni prostor na adresi Rečica 47b, Rečica, ukupne površine 67,28 m2, za obavljanje zdravstvene djelatnosti obiteljske (opće) medicine u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Ova Odluka stupa na snagu danom donošenja.

O b r a z l o ž e n j e

Ana Crnica, dr. med., OIB 49917943002, dosadašnji zakupac poslovnog prostora Doma zdravlja Karlovac u kojem je obavljala djelatnost obiteljske (opće) medicine, podnijela je 4. ožujka 2020. godine Domu zdravlja Karlovac temeljem članka 264. Zakona o zdravstvenoj zaštiti (NN br. 100/18 i 125/19) Zahtjev za sklapanje ugovora o zakupu poslovnog prostora radi obavljanja djelatnosti u privatnoj praksi u ordinaciji. U poslovnom prostoru iz članka 1. ove Odluke, imenovana će obavljati djelatnost obiteljske (opće) medicine.

Slijedom navedenog odlučeno je kao u dispozitivu ove Odluke.

**Točka 4.**

Utvrđuje se potreba zapošljavanja:

1. Doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine, jednog izvršitelja/ice na neodređeno vrijeme.

Ova Odluka stupa na snagu danom donošenja.

O b r a z l o ž e n j e

Ivan Silvije Gržan, dr. med., nositelj tima u ordinaciji opće medicine na adresi Mahično, Mahično 60A, zbog odlaska na specijalizaciju u drugu zdravstvenu ustanovu, podnio je Domu zdravlja Karlovac Zahtjev za sporazumni raskid ugovora o radu zbog početka specijalizacije u drugoj zdravstvenoj ustanovi, temeljem kojeg je s imenovanim sklopljen Sporazum o prestanku Ugovora o radu zaključno s danom 26.03.2020. godine.

Stoga je nužno primiti u radni odnos doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine na adresi Mahično, Mahično 60A, nakon prestanka rada Ivana Silvija Gržana, dr. med..

Sukladno navedenom, donosi se Odluka kao u dispozitivu.

**Točka 5.**

Na temelju pisanih materijala dostavljenih u prilogu Poziva za 26. sjednicu Upravnog vijeća putem elektroničke pošte, Upravno vijeće Doma zdravlja Karlovac izvršilo je na 26. sjednici uvid u jedinu zaprimljenu prijavu kandidatkinje Tatjane Šterk-Tudić, mag. oec., Karlovac, Dr. Vladka Mačeka.

**Točka 6.**

Tatjana Šterk-Tudić, mag. oec., s prebivalištem u Karlovcu, Dr. Vladka Mačeka 9, OIB 25938500803, imenuje se za ravnateljicu Doma zdravlja Karlovac, na mandat od četiri godine.

Temeljem ove Odluke predsjednik Upravnog vijeća Doma zdravlja Karlovac zaključit će s Tatjanom Šterk-Tudić, mag. oec., ugovor o radu za obnašanje dužnosti ravnateljice Doma zdravlja Karlovac.

Mandat ravnateljice Doma zdravlja Karlovac počinje s danom 11. svibnja 2020. godine.

Tatjana Šterk-Tudić, mag. oec., s prebivalištem u Karlovcu, Dr. Vladka Mačeka 9, OIB 25938500803, prestaje obnašati dužnost ravnateljice Doma zdravlja Karlovac s danom 10. svibnja 2020. godine, zbog isteka mandata.

Ova Odluka stupa na snagu danom donošenja.

O b r a z l o ž e n j e

Sukladno Odluci Upravnog vijeća Doma zdravlja Karlovac od 27. veljače 2020. godine raspisan je Natječaj za imenovanje ravnatelja Doma zdravlja Karlovac, na mandat od četiri godine.

Natječaj je objavljen u „Narodnim novinama“ br. 24/20 od 4. ožujka 2020 godine, na web stranici Hrvatskog zavoda za zapošljavanje, na web stranici Doma zdravlja i u dnevnom glasilu Večernji list. Rok za podnošenje prijava bio je 8 dana od dana objave natječaja u “Narodnim novinama”, odnosno od 05.03.2020. do 12.03.2020. godine.

Upravno vijeće Doma zdravlja Karlovac zaprimilo je putem elektroničke pošte i izvršilo je na 26. sjednici uvid u jedinu zaprimljenu prijavu kandidatkinje Tatjane Šterk-Tudić, mag. oec., Karlovac, Dr. Vladka Mačeka 9.

Upravno vijeće utvrdilo je da je prijava na natječaj pravodobna te da je kandidatkinja dostavila dokumentaciju propisanu Natječajem te ispunjava uvjete propisane Natječajem.

Nakon provedenog glasovanja, utvrđeno je da je s pet glasova ZA jednoglasno donesena Odluka o imenovanju Tatjane Šterk-Tudić, mag. oec. za ravnateljicu Doma zdravlja Karlovac, na mandat od 4 godine.

Slijedom navedenog, odlučeno je kao u izreci.

Pouka o pravnom lijeku:

Protiv ove Odluke kandidat koji je podnio prijavu na Natječaj ima pravo zahtijevati sudsku zaštitu kod nadležnog suda u roku od 15 dana od dana primitka Odluke te ima pravo pregledati natječajni materijal.

**Točka 7.**

Snježana Šlat, dr. med. spec., OIB 72008773549, imenuje se za zamjenicu ravnateljice Doma zdravlja Karlovac na razdoblje od 4 godine, počev od 11. svibnja 2020. godine do 10. svibnja 2024. godine.

Ova Odluka stupa na snagu danom donošenja.

O b r a z l o ž e n j e

Člankom 24. Statuta Doma zdravlja Karlovac utvrđeno je da ravnatelj Doma zdravlja ima zamjenika.

Zamjenika ravnatelja na razdoblje od četiri godine imenuje i razrješuje Upravno vijeće na prijedlog ravnatelja.

Ako ravnatelj Doma zdravlja nema završen preddiplomski i diplomski sveučilišni studij ili integrirani preddiplomski i diplomski sveučilišni studij zdravstvenog usmjerenja, njegov zamjenik mora biti osoba sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem zdravstvenog usmjerenja s najmanje pet godina radnog iskustva.

Slijedom navedenog, na prijedlog ravanteljice Doma zdravlja Karlovac odlučeno je kao u izreci.

**Točka 8.**

Odobrava se otpis nenaplaćenih potraživanja Doma zdravlja Karlovac za 2019. godinu u iznosu od 8.734,55 kn zbog nemogućnosti naplate sukladno Popisu s brojevima računa, ordinacijama i iznosima koji se nalazi u prilogu ove Odluke i čini njezin sastavni dio.

Sastavni dio ove Odluke su Bilješke uz otpis potraživanja po ordinacijama i iznosima uz kraće obrazloženje razloga za otpis.

Zadužuje se Odsjek za računovodstvo Doma zdravlja Karlovac za evidentiranje promjena u poslovnim knjigama Doma zdravlja Karlovac sukladno ovoj Odluci.

Ova Odluka stupa na snagu danom donošenja.

Po iscrpljenom dnevnom redu, rad sjednice završio je 30.03.2020. g. u 15.23 sati.

 **PREDSJEDNIK**

 **UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte